Andrius Žebrauskas

**Andrius Žebrauskas** (g. 1959 m. vasario 27 d. Sverdlovske, Rusija) – Lietuvos kino, teatro ir televizijos aktorius, lektorius.

## Biografija
1978–1982 m. mokėsi Lietuvos valstybinėje konservatorijoje – aktoriaus specialybė (kurso vadovai Henrikas Vancevičius, Rimas Tuminas, Irena Bučienė ir Vytautas Čibiras).
1993 m. – Jacques Lecoq École International de Théâtre, Paris.
2001 m. – The Loose Moose Theater Company 13th International improvisation School, Calgary.
2004 m. – Lietuvos valstybinės muzikos akademijos teatro magistras.
2009 m. – International Academy for Transformational Coaching and Leadership. Maskva.
2009 m. Andriaus Žebrausko improvizacijos mokyklos ir teatro „Kitas kampas“ steigėjas.
2015 m. sukūrė „GODOPOCO“ prekės ženklą (komunikacijos ir improvizacijos praktiniai mokymai pagal Andriaus Žebrausko autorinį žaidimą).

Sukūrė vaidmenis teatre, kine, televizijoje. Vaidino TV humoro laidoje „Dviračio žinios“.

## Vaidmenys
### Teatre
* 1981 m. Labanas – Jan Ekholm, „Liudvikas Keturioliktasis“, rež. Irena Bučienė, LVADT
* 1983 m. Maslovas – L. Leonovas, „Aukso karieta“, rež. Henrikas Vancevičius, LVADT
* 1983 m. Kajus – Jevgenij Švarc, „Sniego karalienė“, rež. Rimas Tuminas, LVADT
* 1983 m. William Shakespeare, „Karalius Lyras“, rež. Aurelija Ragauskaitė, LVADT
* 1983 m. Frenkas Raisas – John Osborne, „Komediantas“, rež. Henrikas Vancevičius, LVADT
* 1983 m. Guperis – Tennessee Williams, „Katė ant įkaitusio skardinio stogo“, rež. Rimas Tuminas, LVADT
* 1983 m. Vacys – Vytautas Bubnys, „Po vasaros dangum“, rež. Henrikas Vancevičius, LVADT
* 1984 m. Zuikis Baltaausis – Jevgenij Švarc, „Raudonkepuraitė“, rež. Algirdas Lapėnas, LVADT
* 1984 m. Gasiulių bernas – Pranas Treinys, „Ančiuko kryžius“, rež. Irena Bučienė, LVADT
* 1985 m. Ponaitis – Kostas Kubilinskas, „Molio Motiejukas“, rež. Stefanija Nosevičiūtė, LVADT
* 1985 m. Cezaris – Romualdas Lankauskas, „Svečiai atvyksta prieš perkūniją, arba Sausainiai su gvazdikėliais“, rež. Rimas Tuminas, LVADT
* 1985 m. Gena – Andrej Kuternickij, „Tarytum mes nepažįstami„, rež. Rimas Tuminas, LVADT
* 1986 m. Spyruoklinis kareivėlis – Violeta Palčinskaitė, „Spyruoklinis kareivėlis“, rež. Algirdas Lapėnas, LVADT
* 1986 m. Grigorijus – A. Galinas, „Ir vėlei tenai, kur marios šviesų(Žana)“, rež. Rimas Tuminas, LVADT
* 1987 m. Fortinbrasas – William Shakespeare, „Hamletas„, rež. Irena Bučienė, LVADT
* 1987 m. Pirmas vokiečių karininkas – Vidmantė Jasukaitytė, „Vilkų medžioklė“, rež. Gytis Padegimas, LVADT
* 1987 m. Trivelinas – Pierre Carlet de Marivaux, „Dvigubas nepastovumas“, pastatymas Rimo Tumino, rež. Arvydas Dapšys, LVADT
* 1988 m. Ožys Triakis – Aldona Liobytė, „Trys negražios karalaitės“, rež. Stefanija Nosevičiūtė, LVADT
* 1988 m. Žmogus iš ateities – Anatolij Kim, „Praėjo du šimtai metų“, rež. Irena Bučienė, LVADT
* 1988 m. Valdas Kukulas, Rimas Tuminas „Čia nebus mirties“, rež. Rimas Tuminas, LVADT
* 1990 m. Borisas Borisovičius Simeonovas-Piščikas – Anton Čechov, „Vyšnių sodas“, rež. Rimas Tuminas, VVMT
* 1990 m. Inscenizacija – Oskaras Koršunovas pagal Daniilą Charmsą, „Ten būti čia“, rež. Oskaras Koršunovas, LNDT
* 1992 m. Liudovikas Marsilis – Bertold Brecht, „Galilėjus“, rež. Rimas Tuminas, VVMT
* 1993 m. Jaunuolis – Frederico Garcia Lorca, „Jei praeitų penkeri metai“, rež. Gintaras Varnas, VVMT
* 1994 m. Palestinietis – Grigorijus Kanovičius, „Nusišypsok mums, Viešpatie“, rež. Rimas Tuminas, VVMT
* 1994 m. Auklė – pagal Aleksandrą Vvedenskį, „Labas Sonia Nauji metai“, rež. Oskaras Koršunovas, LNDT
* 1995 m. Kontento – Luigi Pirandello, „Bellavita“, rež. Danguolė Bagdanskaitė, VVMT
* 1996 m. Vladas Žvirblis – Saulius Šaltenis
* 1996 m. Paris – Kęstutis Antanėlis, „Meilė ir mirtis Veronoje“, rež. Eimuntas Nekrošius, LIFE
* 1997 m. Tarnas, Kiemo žmogelis, Žiemos žmogus, Įsimylėjėlis? – Michail Lermontov, „Maskaradas“, rež. Rimas Tuminas, VVMT
* 1997 m. Sigitas Parulskis, „P.S. Byla O.K.“, rež. Oskaras Koršunovas, LNDT
* 1998 m. Edipas – Sofoklis, „Edipas karalius“, rež. rež. Rimas Tuminas, LNDT
* 1998 m. Karlito – šokio spektaklis pagal Marlene Dietrich dainas „Moterų dainos", chor. Anželika Cholina, LNDT
* 1998 m. Don Jose -šokio spektaklis „Carmen“, chor. Anželika Cholina, LNDT
* 2000 m. Korovjevas – Michail Bulgakov, „Meistras ir Margarita“, rež. Oskaras Koršunovas, OKT
* 2000 m. Bernarda Alba – šokio spektaklis pagal Federico Garcia Lorca’os dramą, chor. Anželika Cholina, LNDT
* 2001 m. Špekinas – Nikolaj Gogol, „Revizorius“, rež. Rimas Tuminas, VVMT
* 2002 m. Estragonas – Samuel Beckett, „Belaukiant Godo“, rež. Rimas Tuminas, VVMT
* 2002 m. šokio spektaklis „Meilė“, chor. Anželika Cholina, ACH

### Kine
* 1987 m. „Kukučių sakmės“, pagal rašytojo Pr. Treinio sakmių romaną "Jievaro tiltas", rež. Algirdas Lapėnas (Lietuva)
* 1997 m. „Nauji Robino Hudo nuotykiai“, Warner Bros (JAV)
* 1999 m. „Velnio aritmetika“, rež. Donna Deitch, Warner Bros (JAV)
* 2000 m. „Perilous“, rež. James Bruce (JAV)
* 2001 m. Meloch – „Hunas Atila“, rež. Dick Lowry (JAV)
* 2002 m. „Warrior Angels“, rež. Byron W. Thompson (JAV)
* 2003 m. „Planas B (Maskvos kryptimi)“, rež. Jo Strømgren, Runar Hodne (Norvegija, Lietuva)
* 2003 m. Bureaucrat – „Spacialiosios pajėgos“, rež. Isaac Florentine (JAV)
* 2004 m. „Vienui vieni“, rež. Jonas Vaitkus
* 2004 m. „Matrioškos“, rež. Guy Goossens, Mark Punt (Belgija)
* 2005 m. Pico – „Požemiai ir drakonai: Drakono Dievo kerštas“, rež. Gerry Lively (Lietuva, JAV)
* 2006 m. Lėlininkas Srulikas – „Vilniaus getas“, rež. Audrius Juzėnas (Vokietija, Lietuva).
* 2015 m. Dėdė, Rokas ir Nida, rež. Justinas Krisiūnas (Lietuva).

## Šaltiniai

## Nuorodos
* Asmeninis Andriaus Žebrausko puslapis